**Қиындық кезде**

***«Әрдайым Иеміз мадақталсын,***

***Құтқарушы Құдайымыз даңқталсын:***

***Жүгімізді көтеріп жүр Ол күн сайын,***

***Құдайдың Өзі — бізді аман сақтайтын.»***

***(Забур 67:20)***

Өмірде кейде біз түсінбейтін ауыр жағдайлар болады.

Диана есімді әйелдің ұлы қатерлі ісік ауруын жеңген еді. Бірақ содан кейін кенеттен белгісіз бір инфекция оның өмірін алып кетеді, және Диана үшін бұл ауыр жағдай оның да өмірін де алып кеткендей болды. Диана: «Мен ары қарай өмір сүргім келмейді» деді. Бірақ Диананың досы, оны жалғыз қалдырмай, жай ғана үнсіз оның қасында болды.

Көптеген Забур жырларының авторы Дәуіт үмітсіздік сезімін жақсы білген еді. Ол жылдар бойы өлім қаупінен қашып өмір сүрді. «Алайда мен мынаған нық сенемін: Әлі де бұ дүниеде тірі жүремін, Жаратқан Иенің мейірімін көремін.», — деп жазды ол (Забур 26:13). Дәуіт азап пен қайғыда Құдайдан бас тартпады. 67-ші Забур жырында Дәуіт өмірде кейде Құдай біздің жүгімізді алып жүруі керек екендігі, әйтпесе біз мүлдем қозғалмай қалатынымызды түсінді. «Жүгімізді көтеріп жүр Ол күн сайын, Құдайдың Өзі — бізді аман сақтайтын» (Забур 67:20).

Біз жақсы көретін адамдарымыз үшін осылай мінажат ете аламыз. Біз Құдайдан олардың жүктерін алып жүруін сұрай аламыз. Забур 137:8-де анық жазылған: “ Осыны істейді мен үшін Жаратқан, Рақымың, уа, Ием, ұласады әрқашан, Бас тартпа бізден, өз жаратылысыңнан.» (Забур 137:8).